যশোর জিলা স্কুল

যশোর জিলা স্কুল (স্থাপিত: ৩ ফেব্রুয়ারি ১৮৩৮) বাংলাদেশে যশোর জেলায় অবস্থিত একটি সরকারি বালক বিদ্যালয়, যেটি যশোর জেলাসহ সমগ্র বাংলার অন্যতম প্রাচীন শিক্ষা প্রতিষ্ঠান। এই বিদ্যালয়ে প্রায় ২০৪০ জন ছাত্র প্রভাতী ও দিবা শাখায় অধ্যয়ন করে।বাংলাপিডিয়াতে যশোর জিলা স্কুল। যশোর জিলা স্কুলের প্রখ্যাত শিক্ষকদের মধ্যে ছিলেন ভাষাবিদ ডঃ মুহাম্মদ শহীদুল্লাহ এবং কৃষ্ণ চন্দ্র মজুমদার।

 ইতিহাস 
ভারতবর্ষে ব্রিটিশ শাসনামলে ১৮৩৫ সালে সরকারীভাবে পাশ্চাত্য (ইংরেজি) শিক্ষানীতি চালু করা হয় এবং এই শিক্ষার সুযোগ লাভের জন্য তৎকালীন ব্রিটিশ ভারতে  বেশ কয়েকটি জেলায় একটি শিক্ষা প্রতিষ্ঠান গড়ে তোলা হয়। সেই সময় নন্দী পরগনার জমিদারের স্ত্রী রানী কাত্যায়নী, রাজা বরদাকন্ঠ, রাজা কালীকান্ত পোদ্দার, রাম রতন, মো. আব্দুল করিম, মৌলভী মো. আব্দুল্লাহ, নীলকমল পাল চৌধুরী, প্রিন্স দ্বারকানাথ ঠাকুর, কুঞ্জলাল ঠাকুর, প্রাণনাথ চৌধুরী, শুকদাস রায়, রাধামোহন ঘোষ চৌধুরীসহ কয়েকজন অভিজাত ব্যক্তি ও বিদ্যানুরাগীর আন্তরিক প্রচেষ্টা ও আর্থিক সহায়তায় যশোর জেলায় ১৮৩৮ সালের ৩ ফেব্রুয়ারি স্থাপিত হয় এই বিদ্যালয়। ঐ বছরেই সরকারের পক্ষ থেকে যশোর জেলার ম্যাজিস্ট্রেট স্কুল প্রতিষ্ঠার ঘোষণা জারি করেন। ১৮৪৫ সালে রানী কাত্যায়নীর বার্ষিক ৩শ’ টাকা অনুদান ঘোষণায় স্কুলটি প্রাণ ফিরে পায়। স্থানীয় রানীর কাছারি বাড়িতে ১৩২ জন ছাত্র নিয়ে স্কুলটি যশোর মডেল স্কুল‌  যাত্রা শুরু হয়। ১৮৭২ সালে রানীর কাছারি বাড়ি থেকে খড়কি মৌজায় ৭.৮০ একর অনুদান জমির উপর এই স্কুলের পাকা ভবন নির্মাণ করা হয়‌ এবং সেখানেই স্থায়ীভাবে শুরু হয় শিক্ষার কার্যক্রম। স্থানান্তর করার পর‌ এটির নাম করণ করা হয় যশোর জিলা স্কুল। 

১৮৭৪ সালে এখানে ফার্সি ভাষায় শিক্ষা প্রদান, পরবর্তীতে ১৯৪৭ সাল থেকে উর্দু ভাষাতে শিক্ষাদান করা হত, বিশেষত অবাঙালি শিক্ষার্থীদের জন্য। এই স্কুলটিকে পাইলট প্রোজেক্টের অন্তর্ভুক্ত করা হয় ১৯৬৩ সালের মাঝামাঝি পর্যায়ে তৎকালীন পাকিস্তান সরকারের শাসনামলে এবং ঐ বছরেই বিজ্ঞান শাখা চালু হয়। বাণিজ্য শাখা খোলা হয় ১৯৬৫ সালে এবং মানবিক শাখা খোলা হয় ১৯৭০ সালে। ১৯৭১ সালে রাজাকাররা পাকিস্তানি হানাদার বাহিনির সহায়তায় স্কুলের আসবাব পত্র, মূল্যবান দলিল দস্তাবেজ সব পুড়িয়ে ফেলে।

এই স্কুলের প্রথম প্রধান শিক্ষক ছিলেন মিঃ জে স্মিথ। এছাড়াও এখানে উপমহাদেশের বেশ কয়েকজন খ্যাতনামা ব্যক্তিবর্গ এই স্কুল এ শিক্ষকতা করেছেন। যেমন- ডঃ মুহম্মদ শহিদুল্লাহ, কৃষ্ণ চন্দ্র মজুমদার, আনিস সিদ্দিকি, জিল্লুর রহমান সিদ্দিকি, সিরাজুদ্দিন হোসেন,প্রফেসর মোহম্মদ মনিরুজ্জামান এবং কমরেড আব্দুল হক।

 কার্যক্রম 

বর্তমানে যশোর জিলা স্কুল এর দুইটা শিফট খোলা, প্রভাতী, এবং দিবা শিফট। বিদ্যালয়ের মাঝে অবস্থান করছে যশোর শহরের অন্যতম বড় অডিটোরিয়াম, এছাড়া বিদ্যালয়ের ৪ টি প্রসাসনিক ভবন আছে, দুইটা পুকুর, একটি বৃহৎ খেলার মাঠ, দুইটা গ্যারেজ,একটি মসজিদ, এবং প্রায় দুই হাজারের অধিক শিক্ষার্থী এবং পঞ্চাশের অধিক শিক্ষক এখানে পাঠদান করেন। যশোর জিলা স্কুল এর গ্রন্থশালা তে প্রায় ৫০০০ এর অধিক বই এবং বেশ কিছু মূল্যবান নথিপত্র, ইতিহাসের দলিল সংরক্ষিত আছে। সম্প্রতি যশোর জিলা স্কুল এর মধ্যে, সরকারি প্রাথমিক স্তর এর বই এর সংরক্ষনশালা তৈরি করা হয়েছে। বর্তমানে বিদ্যালয়ের প্রধান শিক্ষক মোহাম্মদ জয়নুল আবেদীন।

 চিত্রশালা 

 খ্যাতনামা শিক্ষার্থী 
 বিচারপতি লতিফুর রহমান, বাংলাদেশ সুপ্রীম কোর্টের প্রধান বিচারপতি, তত্ত্বাবধায়ক সরকারের সাবেক প্রধান উপদেষ্টা
 প্রফেসর ড. এম. শমশের আলী, পরমাণু বিজ্ঞানী, গবেষক
 রাধাগোবিন্দ চন্দ্র, জ্যোতিস্ক বিজ্ঞানী।
 মোহাম্মদ সুলতান, ভাষা সৈনিক ও রাজনীতিবিদ।
 প্রফেসর শরীফ হোসেন : বিশিষ্ট শিক্ষাবিদ, সমাজসেবক ও যশোর সরকারি এম, এম কলেজের প্রাক্তন অধ্যক্ষ।
 প্রফেসর ডঃ মোহাম্মদ মনিরুজ্জামান : বিশিষ্ট সাহিত্যিক, গীতিকার, কবি, গবেষক ঢাকা বিশ্ববিদ্যালয়ের বাংলা বিভাগের প্রধান।
 মেজর জেনালের আব্দুল মান্নান সিদ্দিকী  বাংলাদেশে সেনাবাহিনীর ঊর্ধ্বতন কর্মকর্তা ও গণপ্রজাতান্ত্রী বাংলাদেশ সরকারের প্রাক্তন মন্ত্রী।
 ক্যাপ্টেন ডাঃ জীবন রতন ধর : ভাতর সরকারের প্রাক্তন মন্ত্রী
 আব্দুল হক : বিশিষ্ট বামপন্থী রাজনীতিবিদ
 শহীদ মশিয়ুর রহমান : বিশিষ্ট আইনজীবী ও রাজনীতিবিদ। পাকিস্তান সরকারের প্রাক্তন মন্ত্রী। 
 মোশাররফ হোসেন (যশোরের রাজনীতিবিদ) - বাংলাদেশ গণপরিষদের সদস্য, আওয়ামী লীগ কেন্দ্রীয় কমিটির সাবেক সদস্য, জাসদের প্রতিষ্ঠাকালীন সহ-সভাপতি।
 তরিকুল ইসলাম, বিশিষ্ট রাজনীতিবিদ ও বাংলাদেশ সরকারের প্রাক্তন মন্ত্রী।
 অধ্যাপক জিল্লুর রহমান সিদ্দিকী, কবি, প্রাবন্ধিক, অনুবাদক ও সম্পাদক
 মোহাম্মদ রফিকউজ্জামান : একাধিকবার জাতীয় চলচ্চিত্র পুরস্কার জয়ী গীতিকার ও কাহিনীকার, চলচ্চিত্র পরিচালক, বেতার-টিভির নাট্যকার, প্রযোজক, অভিনেতা, উপস্থাপক ও রেডিও বাংলাদেশের প্রাক্তন পরিচালক।
 খালেদুর রহমান টিটো : বিশিষ্ট রাজনীতিবিদ ও বাংলাদেশ সরকারের প্রতি প্রাক্তন মন্ত্রী।
 রাশেদ খান মেনন, বাংলাদেশ ওয়ার্কাস পার্টি।
 কাজী রফিকুল আলম : অহছানিয়া মিশনের পরিচালক ও আহছানিয়া ক্যান্সার হাসপাতালের প্রতিষ্ঠাতা।
 মোঃ মানিরুজ্জামান : শিল্প দপ্তরের প্রাক্তন সচিব।
 শহীদ বুদ্ধিজীবী সিরাজুদ্দীন হোসেন : বিশিষ্ট সাংবাদিক।
 মোঃ আলমগীর সিদ্দিকী : প্রখ্যাত রাজনীতিবিদ।
 দিদার ইসলাম, কুইক রেডিও’র আবিষ্কারক।
 সালাউদ্দীন লাভলু : বিশিষ্ট নাট্যাভিনেতা ও নাট্য পরিচালক।
 আজিজুল হাকিম : বিশিষ্ট নাট্যাভিনেতা।
 মহাত্মা শিশির কুমার ঘোষ - খ্যাতনামা সাংবাদিক ও বাংলা নবজাগরনের ব্যক্তিত্ব
 মথুরানাথ বসু, সমাজসেবক
 শাহ মোহাম্মদ ফারুক, বিজ্ঞানী, গবেষক
 মোঃ কাওসার আলী-বাংলাদেশ জাতীয় ফুটবল এবং হকি দলের খেলোয়াড় এবং জাতীয় হকি কোচ।

 আরো দেখুন 
 যশোর জিলা স্কুলের প্রাক্তন শিক্ষার্থী

 তথ্যসূত্র 

বহিঃসংযোগ

বিষয়শ্রেণী:যশোরের বিদ্যালয়
বিষয়শ্রেণী:১৮৩৮-এ ব্রিটিশ ভারতে প্রতিষ্ঠিত
বিষয়শ্রেণী:বাংলাদেশের জিলা স্কুল
বিষয়শ্রেণী:১৮৩৮-এ প্রতিষ্ঠিত শিক্ষাপ্রতিষ্ঠান